b'\n_START_ARTICLE_\nMirko \xc5\xbdlender\n_START_SECTION_\n\xc5\xbdivljenjepis\n_START_PARAGRAPH_\nRodil se je v Mali Nedelji. Osnovno \xc5\xa1olo je obiskoval v Sv. Toma\xc5\xbeu pri Ormo\xc5\xbeu, gimnazijo pa na Ptuju. V \xc4\x8dasu okupacije ni dobil dovoljenja za \xc5\xa1tudij, zato je slu\xc5\xbeboval pri \xc5\xbeeleznici na Dunaju. Kot simpatizerja narodnoosvobodilnega gibanja so ga leta 1942 zaprli. V zaporu je ostal do konca vojne_NEWLINE_Po osvoboditvi je vpisal \xc5\xa1tudij prava na Univerzi v Ljubljani. Kot odvetnik je slu\xc5\xbeboval v Mariboru od leta 1954 do 1962._NEWLINE_Leta 1972 se je zaposlil v Tovarni avtomobilov Maribor._NEWLINE_Umrl je v Mariboru.\n_START_SECTION_\nDru\xc5\xbebeno delovanje\n_START_PARAGRAPH_\nLeta 1960 je postal \xc4\x8dlan podkomisije za ustanovitev Vi\xc5\xa1je pravne \xc5\xa1ole v Mariboru. Pomagal je postaviti temelje za razvoj visokega \xc5\xa1olstva v Mariboru in kasneje Univerze v Mariboru._NEWLINE_Leta 1962 je bil izvoljen za predsednika Skup\xc5\xa1\xc4\x8dine ob\xc4\x8dine Maribor Center, ene od \xc5\xa1tirih ob\xc4\x8din, na katere je bil Maribor takrat razdeljen. Leta 1965 je za dve leti od\xc5\xa1el v Ljubljano v slovenski Izvr\xc5\xa1ni svet._NEWLINE_Mirko \xc5\xbdlender je leta 1967 postal predsednik skup\xc5\xa1\xc4\x8dine ob\xc4\x8dine Maribor. Dol\xc5\xbenost je opravljal dva mandata, do leta 1972. Po njegovi zaslugi je bil sede\xc5\xbe slovenskega elektrogospodarstva preseljen v Maribor, kar je bila velika obogatitev in pridobitev mesto in regijo. Navezal je stike z mestom Greenwich v Zdru\xc5\xbeenem kraljestvu in Marburg v Nem\xc4\x8diji._NEWLINE_Po odstopu s polo\xc5\xbeaja predsednika Skup\xc5\xa1\xc4\x8dine ob\xc4\x8dine se je zaposlil v Tovarni avtomobilov Maribor, nato pa je bil izvoljen v Zbor delegatov zvezne skup\xc5\xa1\xc4\x8dine._NEWLINE_Svojo poklicno pot je zaklju\xc4\x8dil v diplomaciji, na veleposlani\xc5\xa1tvu SFRJ v Bonnu._NEWLINE_V skup\xc5\xa1\xc4\x8dinskem sistemu je za\xc4\x8del delovati leta 1952 in deloval brez prekinitve do leta 1974. Leta 1994 je bil izvoljen za \xc4\x8dlana Mestnega sveta Mestne ob\xc4\x8dine Maribor. Leta 1998 je bil izvoljen ponovno. V ve\xc4\x8d mandatih je bil predsednik statutarno-pravne komisije Mestnega sveta Mestne ob\xc4\x8dine Maribor._NEWLINE_Leta 2004 je prejel zlati grb mesta Maribor za zasluge, dose\xc5\xbeene pri dolgoletnem delu na podro\xc4\x8dju gospodarstva ter drugih podro\xc4\x8djih dru\xc5\xbebenega \xc5\xbeivljenja in dela ter osebni prispevek k ugledu mesta, ker je s svojim 52-letnim aktivnim delom veliko prispeval za Maribor in \xc5\xa1ir\xc5\xa1i slovenski prostor. V utemeljitvi so zapisali, da je\xc2\xa0\xc2\xbbMirko \xc5\xbdlender ... \xc4\x8dlovek, ki svoja spoznanja gradi na argumentih. Poznamo ga kot strpnega sogovornika in politika.\xc2\xab'